বাংলাদেশে পতিতাবৃত্তি
বাংলাদেশে পতিতাবৃত্তি আইন অনুযায়ী বৈধ, তবে তা নিয়ন্ত্রিত। পতিতা হিসেবে কাজ করতে হলে তাকে অবশ্যই নিবন্ধন করতে হবে এবং আদালতে উপস্থিত হয়ে একটি হলফনামা জমা দিতে হবে এই মর্মে যে, তারা তাদের নিজস্ব পছন্দ ও জোরজবরদস্তি ছাড়াই পতিতাবৃত্তিকে পেশা হিসেবে বেছে নিয়েছে এবং তারা অন্য কোন পেশা খুঁজে পেতে অসমর্থ। বাংলাদেশের পতিতাদের প্রায়ই অত্যন্ত দরিদ্র সামাজিক অবস্থার শিকার এবং ঘন ঘন সামাজিকভাবে নিগ্রহের সম্মুখীন হয়।
যারা পতিতাবৃত্তিতে নিযুক্ত তাদের সাধারণভাবে বেশ্যা বা গণিকা বলে অভিহিত করা হয়, তবে সম্প্রতি কালে যৌনকর্মী শব্দটি ব্যবহার করা হয়। পতিতালয়ের বাইরেও বহু নারী দেহব্যবসায়ে জড়িত। বিভিন্ন শহরে-নগরে বাড়ী ভাড়া করে এরা পতিতাবৃত্তি চালায়। কিছু কিছু ক্ষেত্রে দেখা যায় স্কুল-কলেজ-বিশ্ববিদ্যালয়ের ছাত্রী থেকে শুরু করে গৃহবধুরাও অতিরিক্ত আয়ের জন্য এই কাজ করে থাকে। আবাসিক হোটেলে কক্ষ ভাড়া নিয়ে দেহব্যবসায় করা একটি প্রতিষ্ঠিত কর্ম। এক শ্রেণীর দালালের মাধ্যমে সাধারণ নারীরা খদ্দের জোগাড় করে।
বাংলাদেশে পতিতাবৃত্তি আইনি, তবে বাংলাদেশের সংবিধান বলছে যে, "রাষ্ট্র জুয়া ও পতিতাবৃত্তি প্রতিরোধ করবে।" দেশের বিভিন্ন অঞ্চলের শিশু পতিতাবৃত্তি, জোরপূর্বক পতিতাবৃত্তি, অবৈধ পতিতালয় ইত্যাদির বিরুদ্ধে আইন বলবৎ আছে।
বিভিন্ন আইন কখনও কখনও পতিতাবৃত্তির বিরুদ্ধে ব্যবহার করা হয়। ২০০০ সালে বাংলাদেশের উচ্চ আদালত রায় দেয় যে, দেশে ১০০ জন পতিতা গ্রেফতার অভিযান ছিল বেআইনী, এবং পতিতাবৃত্তি একটি বৈধ পেশা। তবে প্রায়ই পুলিশ বাহিনী বিভিন্ন জায়গায় বিশেষ করে হোটেলে বেআইনী পতিতাবৃত্তির বিরুদ্ধে অভিযান পরিচালনা করে এবং পতিতা ‍ও খদ্দের উভয়কে গ্রেপ্তার করে আদালতে চালান দেয়।
বাংলাদেশের দণ্ডবিধির ৩৭২, ৩৭৩, ৩৬৪(ক) ও ৩৬৬(খ) ধারায় পতিতাবৃত্তির উদ্দেশ্যে অপ্রাপ্ত বয়স্কদের ক্রয় বিক্রয়ের শাস্তির বিধান বর্ণনা করা হয়েছে।
এক সময় পতিতাবৃত্তি কেবল পতিতালয় বা বেশ্যাপল্লীতে আবদ্ধ ছিল। ফলে সে সময় পতিতাদের সংখ্যা নিরূপণ করা সহজ ছিল। বর্তমানে অনিবন্ধিত বা খণ্ডকালীন দেহব্যবসায়ীর সংখ্যা ব্যাপকভাবে বৃদ্ধি পেয়েছে বিধায় কেবল পতিতালয়ে জরীপ চালিয়ে নিরূপণ করা সম্ভভ নয় কত সংখ্যক নারী দেহব্যবসায় জড়িত।
স্থানীয় কিছু এনজিওর হিসেবে ২০০৮ সালে আনুমানিক মহিলা পতিতার সংখ্যা ছিলো ১ লাখ। ২০১৬ সালে ইউএনএইডস এর হিসেবে এই সংখ্যাটি দাঁড়ায় রায় ১ লক্ষ ৪০ হাজারে।
বাংলাদেশের বিভিন্ন স্থানে প্রায় ২০টি পতিতালয় আছে। এর মধ্যে দৌলতদিয়া পতিতালয় দেশের মধ্যে বৃহত্তম। এটি পৃথিবীর বড় কয়েকটি পতিতালয়ের মধ্যে একটি।
শিশু পতিতাবৃত্তি বিশ্বব্যাপী একটি গুরুতর সমস্যা। বাংলাদেশী পতিতাদের অধিকাংশই অপ্রাপ্তবয়স্ক বয়সে পতিতাবৃত্তি শুরু করে।
জাতিসংঘ শিশু তহবিল (ইউনিসেফ) এর তথ্যমতে ২০০৪ সালে আনুমানিক শিশু যৌনকর্মীর সংখ্যা ছিলো ১০ হাজার। অন্য হিসেবে এই সংখ্যা ২৯ হাজার।
বাংলাদেশের সমকামী সমাজ গোপনে সক্রিয়। তবে বিভিন্ন স্থানে কিছু বালক অর্থের বিনিময়ে সমকামীদের যৌনচাহিদা মিটিয়ে থাকে। ইংরেজিতে এদের রেন্ট বয় বলা হয়ে থাকে। 
বাংলাদেশে বড় আকারের হিজড়া জনগোষ্ঠী রযেছে। এদের বিপুল একটি অংশ দেহব্যবসায়ে জড়িত। এরা মূলত মুখমেহন ও পায়ূমৈথুনের মাধ্যমে পুরুষ খদ্দেরের কামনা মিটিয়ে থাকে। 
বাংলাদেশ মানব পাচারের জন্য একটি উৎস, ট্রানজিট ও গন্তব্য দেশের মধ্যে অগ্রগণ্য। এখানে নারী ও শিশুদের পাচারের শিকার হতে হয়। এখানকার মেয়েদের পাচার করে ভারত, পাকিস্তান ও মধ্য প্রাচ্যসহ পৃথিবীর বিভিন্ন প্রাচার করা হয়, যাদের অধিকাংশই পতিতাবৃত্তিতে জড়িয়ে পড়ে।
সরকারী অনুমোদনে পরিচালিত বাংলাদেশের কিছু বিখ্যাত পতিতালয় হলোঃএনজিওর হিসেবে বাংলাদেশের পতিতা এবং তাদের খদ্দেররা এইচআইভি/এইডস এর সবচেয়ে ঝুঁকিতে রয়েছে। অসুরক্ষিত যৌন আচরণ বিষয়ক অজ্ঞতা ও তথ্যের অভাবে তারা এই ঝুকির মধ্যে রয়েছে।